Mayra Aguiar

| Mitalit | Mitalit | Mitalit |  |
| --- | --- | --- | --- |
|  Mayra Aguiar |  Mayra Aguiar |  Mayra Aguiar |  |
Maa:   Brasilia
Naisten judo
|  Olympialaiset  |  Olympialaiset  |  Olympialaiset  |  |
|  Pronssia | Lontoo 2012 | alle 78 kg |  |
|  Pronssia | Rio de Janeiro 2016 | alle 78 kg |  |
|  Pronssia | Tokio 2020 | alle 78 kg |  |
| MM-kilpailut  | MM-kilpailut  | MM-kilpailut  |  |
|  Kultaa | Tšeljabinsk 2014 | alle 78 kg |  |
|  Kultaa | Budapest 2017 | alle 78 kg |  |
|  Kultaa | Taškent 2022 | alle 78 kg |  |
|  Hopeaa | Tokio 2010 | alle 78 kg |  |
|  Hopeaa | Rio 2013 | joukkue |  |
|  Pronssia | Pariisi 2011 | alle 78 kg |  |
|  Pronssia | Rio 2013 | alle 78 kg |  |
|  Pronssia | Tokio 2019 | alle 78 kg |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Kultaa | Lima 2019 | alle 78 kg |  |
|  Hopeaa | Rio 2007 | alle 70 kg |  |
|  Hopeaa | Toronto 2015 | alle 78 kg |  |
|  Pronssia | Guadalajara 2011 | alle 78 kg |  |
| Pan-Amerikan-mestaruuskilpailut  | Pan-Amerikan-mestaruuskilpailut  | Pan-Amerikan-mestaruuskilpailut  |  |
|  Kultaa | Miami 2008 | alle 70 kg |  |
|  Kultaa | San Salvador 2010 | alle 78 kg |  |
|  Kultaa | Montreal 2012 | alle 78 kg |  |
|  Kultaa | San Jose 2013 | alle 78 kg |  |
|  Kultaa | Edmonton 2015 | alle 78 kg |  |
|  Kultaa | Lima 2019 | alle 78 kg |  |
|  Kultaa | Lima 2022 | alle 78 kg |  |
|  Hopeaa | Montreal 2007 | alle 70 kg |  |
|  Hopeaa | Guadalajara 2011 | alle 78 kg |  |
|  Hopeaa | Havanna 2016 | alle 78 kg |  |
Mayra Aguiar da Silva (s. 3. elokuuta 1991 Porto Alegre, Rio Grande do Sul, Brasilia) on brasilialainen judoka. Hän on saavuttanut kaikki palkintosijansa naisten 78 tai 70 kilogramman sarjassa. Aguiarilla on yhteensä kolme olympiamitalia, seitsemän MM-mitalia, neljä mitalia Pan-Amerikan kisoista sekä yhdeksän mitalia judon Pan-Amerikan mestaruuskilpailuista.
Aguiar saavutti ensimmäisen aikuisten arvokisamitalinsa oltuaan 2007 hopealla Pan-Amerikan-mestaruuskilpailujen 70 kg:n painoluokassa. Hän sijoittui samana vuonna Pan-Amerikan kisoissa naisten 70 kilogramman sarjassa toiseksi Ronda Rouseyn voittaessa. Ensimmäisen kuudesta Pan-Amerikan-mestaruudestaan hän voitti 2008. Samana vuonna Aguiar osallistui Pekingin kesäolympialaisiin, mutta hävisi ainoan ottelunsa Leire Iglesiasille ja tuli sijalle 20. Joulukuussa 2008 Aguiar sai pahan vamman oikeaan polveensa. Hän oli sen vuoksi lähes vuoden sivussa, ja palasi tatamille vasta syyskuussa 2009 vaihtaen sarjaa 70 kilogrammasta 78 kilogrammaan. Judon Pan-Amerikan mestaruuskilpailuissa 2010 Aguiar voitti naisten 78 kilogramman sarjan kultaa. Vielä samana vuonna 2010 hän kilpaili judon maailmanmestaruuskilpailuissa sijoittuen toiseksi naisten 78 kilogramman sarjassa.
Aguair saavutti Pariisin MM-kilpailuissa 2011 pronssia 78 kg:n painoluokassa. Kesäolympialaissa 2012 hän saavutti ensimmäisen olympiamitalinsa; pronssia naisten 78 kilogramman sarjasta. Rio de Janeiron MM-kilpailuissa 2013 hän saavutti hopeaa joukkuekilpailussa ja pronssia alle 78-kiloisissa. Vuoden 2014 judon MM-kilpailuissa hän voitti naisten 78 kilogramman sarjan maailmanmestaruuden. Kesäolympialaisissa 2016 Aguiar otti naisten 78 kilogramman sarjasta pronssia. Vuonna 2017 Aguiar voitti toisen judon maailmanmestaruuden naisten 78 kilogramman sarjasta. Ensimmäisen kultamitalinsa Pan-Amerikan kisoissa hän voitti 2019. Samana vuonna hän saavutti MM-pronssia alle 78-kiloisissa. Kesäolympialaisissa 2020 Aguiar sai jälleen pronssia naisten 78 kilogramman sarjasta. Hän voitti 2022 Pan-Amerikan-mestaruuden Limassa  ja maailmanmestaruuden Taškentissa.
Aguiar asuu Porto Alegressa, Rio Grande do Sulissa, Brasiliassa. Hän on 178 senttimetriä pitkä ja painaa 78 kilogrammaa.